14. ΑΠΟΦΑΣΙΣ ΕΛΕΓΚΤΙΚΟΥ ΣΥΝΕΔΡΙΟΥ ΕΝ ΟΛΟΜΕΛΕΙΑ Αριθ.10042 της 9 Μαΐου/4 Ιουν.1973 (ΦΕΚ Β΄629) Περί του τύπου των ετησίων λογαριασμών των Οργανισμών Τοπικής Αυτοδιοικήσεως (Ο.Τ.Α.) και των εξ αυτών εξαρτωμένων Ιδρυμάτων και Νομικών Προσώπων εν γένει και τα εις τούτους επισυναπτέα δικαιολογητικά. Λαβόν υπ’ όψιν: Την παρ.7 του άρθρ.7 του Ν.Δ.1265 του 1972 «περί ελέγχου των δαπανών του Κράτους κλπ.». Ορίζει ως κάτωθι τα του τύπου των ετησίων λογαριασμών των Οργανισμών Τοπικής Αυτοδιοικήσεως (Ο.Τ.Α.) και των εξ αυτών εξαρτωμένων Ιδρυμάτων και Νομικών Προσώπων εν γένει και τα εις τούτους επισυναπτέα δικαιολογητικά. Ι.Οι ετήσιοι λογαριασμοί των Δήμων και Κοινοτήτων και των εξ αυτών εξαρτωμένων Νομικών Προσώπων και Ιδρυμάτων Τοπικής Αυτοδιοικήσεως σύγκεινται: α)Εκ του Ταμιακού απολογιστικού πίνακος, και β)Εκ των αναλυτικών καταστάσεων των λογαριασμών της διαχειρίσεως των εσόδων και εξόδων και λοιπών δικαιολογητικών. ΙΙ.Ο Ταμιακός απολογιστικός πίναξ περιέχει εν επικεφαλίδι μεν τον Δήμον ή Κοινότητα, το ονοματεπώνυμον του υπολόγου Ταμίου και την ιδιότητα αυτού, μετά προσδιορισμού της διαρκείας της διαχειρίσεώς του, δια την περίπτωσιν καθ’ ην δεν διήρκεσεν αύτη καθ’ όλον το έτος και το ονοματεπώνυμον του Δημάρχου ή Προέδρου, εν τω κυρίω δε σώματι εμφανίζει κατά στήλας και κατά την κωδικήν διάταξιν του Προϋπολογισμού: 1)Όσον αφορά τα έσοδα: Τα προϋπολογισθέντα, τα βεβαιωθέντα, τα εισπραχθέντα και τα υπόλοιπα εισπρακτέα. 2)Όσον αφορά τα έξοδα: Τα προϋπολογισθέντα, τας κατά την διάρκειαν του οικονομικού έτους δι’ ειδικών αποφάσεων χορηγηθείσας αναπληρωματικάς εκτάκτους και ειδικάς πιστώσεις, τα ενταλθέντα έξοδα, τα υπόλοιπα των πιστώσεων, τας τυχόν υπερβάσεις των πιστώσεων, τα πληρωθέντα έξοδα και τα υπόλοιπα πληρωτέα, και 3)Παρά πόδας αυτού συντάσσεται συνοπτική κατάστασις της χρηματικής διαχειρίσεως τέλους χρήσεως εμφαίνουσα: το χρηματικόν υπόλοιπον του προηγουμένου έτους, τας εισπράξεις του έτους εκ τακτικών και εκτάκτων εσόδων κεχωρισμένως, τας πληρωμάς του έτους εις τακτικά και έκτακτα έξοδα κεχωρισμένως και το χρηματικόν υπόλοιπον. ΙΙΙ.Εις τον απολογισμόν επισυνάπτονται τα εξής δικαιολογητικά: 1)Αντίγραφον κεκυρωμένον του προϋπολογισμού και δια πάσαν τυχόν χορήγησιν αναπληρωματικής πιστώσεως, αι οικείαι αποφάσεις του Δημοτικού ή Κοινοτικού Συμβουλίου, μετά των εγκριτικών τοιούτων της διοικητικής αρχής. 2)Πίναξ εισπράξεων κατά κωδικόν αριθμόν, κατά τριπλότυπον αποδεικτικού παραλαβής εισπρακτέων και γραμμάτιον εισπράξεως κατ’ αριθμόν και ποσόν, μετά των στελεχών των τριπλοτύπων βιβλίων των εκδοθέντων αποδεικτικών εισπρακτέων και των γραμματίων εισπράξεως. Προκειμένου περί εσόδων βεβαιωθέντων επί του Κεφαλαίου «έσοδα εκ παρελθόντων οικονομικών ετών», εν τέλει του ως άνω πίνακος παρατίθεται ειδική ανάλυσις τούτων κατά το οικονομικόν έτος και κατά κωδικόν αριθμόν του Προϋπολογισμού αυτού. 3)Τα στελέχη των διπλοτύπων βιβλίων αποδεικτικών εισπράξεων των εισπρακτόρων μετά των οικείων αποσπασμάτων. 4)Πίναξ εμφαίνων κατά Κωδικόν αριθμόν του Προϋπολογισμού εσόδων τα εκπεσθέντα ή διαγραφέντα έσοδα κεχωρισμένως κατ’ έκπτωσιν ή διαγραφήν μετά σημειώσεως του αριθμού και χρονολογίας των εγγράφων βάσει των οποίων εγένετο η έκπτωσις ή διαγραφή. 5)Πίναξ εμφαίνων κατά Κωδικόν αριθμόν και χρηματικόν ένταλμα, τα πληρωθέντα εις έξοδα του Δήμου ή της Κοινότητος κατά την διάρκειαν της χρήσεως μετά των εξοφληθέντων χρηματικών ενταλμάτων και των συνημμένων αυτοίς κατά νόμον δικαιολογητικών εγγράφων. 6)Το γραμμάτιον εισπράξεως το βεβαιούν την μεταφοράν του χρηματικού υπολοίπου εις την επομένην διαχείρισιν. 7)Η κατά το άρθρ.162 του Δημοτικού και Κοινοτικού Κώδικος έκθεσις της δημαρχιακής Επιτροπής και η πράξις του Δημοτικού ή Κοινοτικού Συμβουλίου επί του απολογισμού. 8)Πίναξ εμφαίνων αφ’ ενός τα παραληφθέντα γραμμάτια εισπράξεως και διπλότυπα εισπράξεως καθ’ υπόλογον και είδος και αφ’ ετέρου τα εκ τούτων χρησιμοποιηθέντα και υποβληθέντα εις το Ελεγκτικόν Συνέδριον, τα επιστραφέντα αχρησιμοποίητα εις αρμοδίαν υπηρεσίαν ή αρχήν και τα παραδοθέντα εις τον διάδοχον. 9)Βεβαίωσις της αρμοδίας αρχής περί των παραληφθέντων γραμματίων εισπράξεως και βεβαίωσις περί των εκ τούτων επιστραφέντων μετά την λήξιν του οικονομικού έτους. 10)Πρωτόκολλον παραδόσεως και παραλαβής εν περιπτώσει αλλαγής Ταμίου, κατά την διάρκειαν του οικονομικού έτους. 11)Η κατά το άρθρ.16, παρ.2 του Β.Δ/τος της 17.5/15.6.1959 απαιτουμένη κατάστασις δια περιπτώσεις καθ’ ας εγένοντο αναλήψεις υποχρεώσεων και     επραγματοποιήθησαν  δαπάναι,   άνευ     της (Αντί για τη σελ.364,31) Σελ.364,31(α) Τεύχος 756-Σελ.133 Οικονομική Διοίκηση και Λογιστικό 3.Ζ.δ.14 τηρήσεως των διατυπώσεων των άρθρ.12,13,14 και 15 του αυτού Β.Δ/τος. 12)Κεκυρωμένα αντίγραφα αποφάσεων επί της διαχειρίσεως των ειδικών εισπρακτορικών οργάνων των διατελεσάντων τοιούτων κατά την υπόλογον διαχείρισιν. «13.Αι μηνιαίαι καταστάσεις κινήσεως του παρά τη Τραπέζη λογαριασμού (EXTRAITS) και εν ελλείψει τούτων επίσημον αντίγραφον του παρά τη Τραπέζη ή άλλω πιστωτικώ Ιδρύματι ειδικού λογαριασμού εμφαίνον την δοσοληψίαν κατά την διάρκειαν του έτους εις ο αναφέρεται η λογοδοσία. 14.Αι αυταί καταστάσεις και δια την παράτασιν του Οικονομικού έτους, ήτοι Ιανουάριον και Φεβρουάριον του επομένου έτους, μετά βεβαιώσεως του αρμοδίου οργάνου των Ο.Τ.Α. περί της συμφωνίας του εκ των βιβλίων προκύπτοντος χρηματικού υπολοίπου προς το εκ των άνω καταστάσεων του ειδικού λογαριασμού τοιούτον ή διευκρινίσεως των λόγων εις ους οφείλεται, τυχόν, παρουσιαζομένη διαφορά. 15.Βεβαίωσις της Τραπέζης, ή άλλου πιστωτικού Ιδρύματος, περί του παρ’ αυτοίς χρηματικού υπολοίπου κατά την 31ην Δεκεμβρίου του λήξαντος έτους και 16.Ανάλυσις του χρηματικού υπολοίπου της 31 Δεκεμβρίου εις μετρητά και αντίτιμα (αποδείξεις ή άλλοι τίτλοι πληρωμής μετά των σχετικών διαταγών περί πληρωμής κ.λπ.), εφ’ όσον λειτουργεί παρ’ αυτοίς και ιδία ταμιακή υπηρεσία». Τα εδάφ.13,14,15 και 16 προστέθηκαν ως άνω από την 8152/7 Μαΐου 1981(ΦΕΚ Β΄260) αποφ. του Ελεγκτικού Συνεδρίου. IV.Της υποχρεώσεως προς υποβολήν των ως άνω δικαιολογητικών εξαιρούνται τα υπό των νόμων «περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών», διεπόμενα Ιδρύματα, δια τα οποία εξακολουθούν ισχύουσαι αι διατάξεις των νόμων τούτων, εφ’ όσον δεν τροποποιούνται υπό του Δημοτικού και Κοινοτικού Κώδικος. Σελ.364,32(α) Τεύχος 756-Σελ.134 3.Ζ.δ.14 Οικονομική Διοίκηση και Λογιστικό